
Kroppsøving – fra tekst til aktivitet
Att döda ett barn
	Ett sekund kan bli mange meter. I denne økta bruker elevene kroppen til å utforske fart, reaksjon, oppmerksomhet, selvregulering og hva de gjør først ved en trafikkulykke. Fortellingen følger økta i korte tekstglimt, og elevene hjelper selv til med å rigge stasjonene.


Rask oversikt
	Tid
	60–75 minutter. Kort variant: ca. 45 minutter med tre stasjoner.

	Grupper
	4–6 elever. Lag parallelle stasjoner ved behov.

	Arbeidsrytme
	LES → GJØR → STOPP → KOBLE → ROTER



Før økta
Last ned og skriv ut kortene (Felles start, fem tekstkort, fem stasjonskort, felles avslutning)
· 1 kort til felles start
· 1 tekstkort (A) og 1 stasjonskort (B) til hver stasjon
· 1 kort til felles avslutning
· ekstra kopier hvis dere bruker parallelle stasjoner
Finn frem
· kjegler og målebånd eller ferdig oppmerkede avstander
· kritt eller tape ved behov
· stoppeklokke/mobil ved behov
· tekstkort og stasjonskort
Praktisk tips: Samle utstyret på ett sted. Elevene hjelper til med å rigge stasjonene etter felles start.
Gjennomføring
	1
	Felles start – En helt vanlig dag  |  5 min
Samle klassen. Bruk startkortet til å introdusere økta og fortellingen.
Forklar arbeidsrytmen: LES → GJØR → STOPP → KOBLE → ROTER.



	2
	Oppvarming og rigging – Gjør klar stasjonene  |  5 min
Del klassen i grupper. Hver gruppe gjør klar én stasjon: sett ut utstyr, mål eller marker avstander og kontroller at det er god plass.
Finn fram tekstkort og stasjonskort. Når stasjonen er klar, gå eller jogg rolig gjennom området og bli kjent med start, stopp og avstander.

	3
	Stasjoner – Fra tekst til aktivitet  |  35–50 min
Gruppene starter på hver sin stasjon og roterer videre på signal.
På hver stasjon: les tekstkortet (A) først, deretter stasjonskortet (B). Følg instruksjonen og stopp kort ved spørsmålet før dere roterer.


Stasjonsoversikt
	Kort
	Stasjon
	Husk

	1A + 1B
	Meter per sekund
	Marker 8,3 m, 13,9 m og 22,2 m.

	2A + 2B
	Bremselengde – stopp før streken
	Tydelig start- og stoppstrek. Moderat fart og god sikkerhetsmargin.

	3A + 3B
	Oppmerksomhet og reaksjon
	Én signalgiver. Gjenta med en enkel verbal oppgave.

	4A + 4B
	Rødt, gult eller grønt?
	Snakk kort om strategi før gruppa går videre.

	5A + 5B
	Først på ulykkesstedet
	Tren oversikt og rekkefølge: SIKRE – VARSLE 1-1-3 – HJELPE


Sikkerhet: Sørg for god plass mellom stasjonene. Aktivitetene skal gjennomføres kontrollert. 
	4
	Rydd og samle  |  5 min
Gruppene leverer inn kortene, rydder bort utstyret de satte ut og fjerner tape eller markeringer.
Når området er ryddet, samles klassen.



	5
	Felles avslutning – Ett minutt tilbake  |  5–10 min
Bruk avslutningskortet til å koble erfaringene fra stasjonene tilbake til fortellingen og til trygge valg i trafikken.
La elevene svare kort på spørsmålene på kortet. Avslutt med ett trygt valg eller én strategi de tar med seg videre.


Læringsmål
Eleven kan delta i praktiske aktiviteter som viser fart, reaksjon og oppmerksomhet
Eleven kan forklare hvordan fart, forstyrrelser og følelser kan påvirke trygge valg
Eleven kan samarbeide, observere og foreslå en trygg strategi før en situasjon blir farlig
Eleven kan forklare en enkel handlingsrekkefølge når jeg kommer først til et ulykkessted
Kort variant: Velg tre stasjoner og bruk ca. 45 minutter. For halvdag/fagdag kan elevene rigge, lede og forklare stasjonene for hverandre.
